Ennakonpidätys

Ennakonpidätys tarkoittaa arvioitua veroa, joka vähennetään maksettavasta veronalaisesta suorituksesta kuten palkasta.

 Ennakonpidätys Suomessa 
Suomen ennakkoperintälain mukaan ennakonpidätys toimitetaan palkasta, eläkkeestä, elinkorosta ja osingosta. 

 Ennakonpidätys palkasta 
Ennakonpidätyksen palkasta tekee työnantaja. Ennakonpidätyksessä palkkana pidetään myös palkkiota, luontoisetua ja eräitä muita etuuksia tai korvauksia työstä, tehtävästä tai palveluksesta.

Työnantaja tekee ilmoituksen maksetuista palkoista tulorekisteriin pääsäännön mukaan viimeistään viidentenä kalenteripäivänä maksupäivän jälkeen.  Tulorekisteristä tieto siirtyy edelleen Verohallinnon ylläpitämään Omavero-palveluun, jonka kautta ennakonpidätys maksetaan oma-aloitteisten verojen yhteydessä viimeistään palkanmaksukuukautta seuraavan kuukauden 12. päivään mennessä. Näin ollen esimerkiksi tammikuussa maksetusta palkasta tilitetään ennakonpidätys Verohallinnolle viimeistään helmikuun 12. päivä.

 Ennakonpidätys osingosta 
Osakeyhtiön on toimitettava ennakonpidätys maksamistaan osingoista. Tietyissä tilanteissa osinko on verovapaa eikä ennakonpidätystä toimiteta.

 Veronpalautus ja jäännösvero 
Verotuksen ennakonpidätyksessä pyritään keräämään lopullisen veron mukainen rahasumma suoraan tulonsaannin yhteydessä. Lopullisessa verotuksessa korjataan ennakonpidätyksen virhe veronpalautuksellaVeronpalautukset. Verohallinto. Viitattu 2.9.2014. tai jäännösverollaJäännösvero . Verohallinto. Viitattu 2.9.2014..

 Ennakonkanto Suomessa 
Ennakonpidätys on ennakkoperinnän ensisijainen toteuttamistapa. Toinen tapa ennakkoperinnän toteuttamiseen on ennakonkanto. Ennakonkanto suoritetaan tuloista, joista ei toimiteta ennakonpidätystä. Tämä tarkoittaa tuloja, jotka ovat syntyneet elinkeinotoiminnasta, maataloudesta tai muusta tulonhankkimistoiminnasta.

 Katso myös 
 Lähdevero
 Verokortti

Lähteet

 Aiheesta muualla 


Luokka:Tuloverotus Suomessa 
Luokka:Verotus